CELEX: 62015TN0589
Language: sl
Date: 2015-10-12 00:00:00
Title: Zadeva T-589/15: Tožba, vložena 12. oktora 2015 – Eurorail/Komisija in INEA

25.1.2016   
            
            
               SL
            
            
               Uradni list Evropske unije
            
            
               C 27/61
            
         Tožba, vložena 12. oktora 2015 – Eurorail/Komisija in INEA
   (Zadeva T-589/15)
   (2016/C 027/78)
   Jezik postopka: angleščina
   
      Stranke
   
   
      Tožeča stranka: Eurorail NV (Aalst, Belgija) (zastopniki: J. Derenne, N. Pourbaix in M. Domecq, odvetniki)
   
      Toženi stranki: Izvajalska agencija za inovacije in omrežja (INEA) in Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               na podlagi člena 272 PDEU ugotovi, da je Sklep INEA z dne 17. julija 2015 o odpovedi Sporazuma o nepovratnih sredstvih (1) in naložitvi vračila dela predplačil, izplačanih tožeči stranki, nezakonit in neizvršljiv, in da se končni znesek, dolgovan tožeči stranki, določi na 951,813 EUR;
            
         
               —
            
            
               podredno, ugotovi, da sta Komisija in INEA pogodbeno odgovorni za izgubo, ki je bila tožeči stranki povzročena s sklepom in nalogom za vračilo 581,770 EUR (plus obresti);
            
         
               —
            
            
               podredno, INEA/Komisiji naloži umik sklepa, in;
            
         
               —
            
            
               INEA/Komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja naslednje tožbene razloge.
   
               1.
            
            
               Prvi tožbeni razlog: INEA in Komisija sta ravnali v nasprotju z obveznostmi, ki izhajajo iz Sporazuma o nepovratnih sredstvih. Tožeča stranka zato trdi, da sta napačno ravnali s tem, da sta odpovedali Sporazum o nepovratnih sredstvih in naložili vračilo dela predplačil, izplačanih tožeči stranki.
            
         
               2.
            
            
               Drugi tožbeni razlog: INEA in Komisija sta ravnali v nasprotju z načelom izpolnjevanja pogodbenih obveznosti v dobri veri.
            
         
               3.
            
            
               Tretji tožbeni razlog: INEA in Komisija sta kršili upravičena pričakovanja tožeče stranke.
            
         
      (1)  Sporazum o nepovratnih sredstvih MPO/09/058/SI1.5555667 „RAIL2“ (program Marco Polo II, postopek izbora 2009).